### Beslutninger

Fremsendes til Økonomiudvalget til behandling i henhold til beslutning i byrådets møde den 26. april 2023.

###

Byrådet oprettede en social investeringsfond i 2020 og etablerede samtidig Rådet for Sociale Investeringer, der har til opgave at igangsætte sociale effektinvesteringer. Med denne indstilling fremsendes den tredje afrapportering til byrådet fra Rådet. Afrapporteringen indeholder en status på de i alt 9 sociale effektinvesteringer, der er sat i gang på forskellige områder i [adresse] i samarbejde med forskellige aktører. Afrapporteringen giver samtidig et indblik i Fondens økonomi samt i Rådets arbejde, herunder udfordringer og potentialer på området.

I indstillingen er der også en status på byrådets out-comefond, der blev etableret for bl.a. at sikre, at bløde effekter som trivsel kan indgå som betalingsparameter i sociale effektinvesteringer.

Endeligt indeholder indstillingen et forslag til en governance-model for videreførelse af sociale effektinvesteringer. Det foreslås, at der tages stilling til videreførelsen af projekter med projektudløb i det kommende budgetår i forbindelse med de årlige budgetdrøftelser.

### Resume

Det indstilles:

At 1) byrådet tager Rådets afrapportering til efterretning

At 2) den foreslåede governance for videreførelse af sociale effektinvesteringer godkendes

At 3) byrådet ved budgetlægningen for 2024 træffer beslutning om en eventuel videreførelse af de projekter, der har udløb i løbet af 2024.

### Sagsforløb

Udvalg: Magistraten

Dato: 17-04-2023

Solveig Frederiksen: 8

Fremsendes til [adresse] med bemærkning, at Magistraten i mødet 17. april 2023 anbefaler, at byrådet tiltræder Borgmesterens Afdelings indstilling af 29. marts 2023.

Borgmester Hugo Dahl var forhindret i at deltage i sagens behandling.